Ինչ է նշանակում այս ամենը: Ինչպես կարող էր Կարեն Կարապետյանը Հովիկ Աբրահամյանի համար «տեխնոլոգիական գործարանի խառնուրդային ջրից» վերածվել Հայաստանի զարգացումն ապահովող վարչապետի: Իսկ գուցե նախկին վարչապետը ընտրություններից հետո ձեւավորվելիք կառավարություն ասելով Կարեն Կարապետյանի գլխավորած կառավարությո՞ւնը նկատի չունի: Ճիշտ է, ՀՀԿ-ական վերնախավը Սերժ Սարգսյանի գլխավորությամբ բազմիցս հայտարարել է, որ ապրիլի 2-ի ընտրություններում ՀՀԿ-ի հաղթանակի դեպքում իրենց վարչապետի թեկնածուն մնալու է Կարեն Կարապետյանը, բայց քաղաքականությունը փոփոխական երեւույթ է: Հովիկ Աբրահամյանի պահվածքն այս իմաստով առնվազն տարօրինակ է եւ ինչ-ինչ խորքային պրոցեսների մասին է վկայում: